ફિટનેસ ચેલેન્જ-વેલેન્જ દૂબળા પતલા લોકોનું ષડયંત્ર છે. દૂબળા-પતળા લોકો આદિકાળથી હટ્ટા-કટ્ટા લોકોથી ચિડાય છે. આ ચિડના કારણે જ પાતળા લોકો જાનવરોના નામ પર જાડા લોકોને હાથી, ગેંડા જેવા નામોથી ચિડાવે છે. જ્યારે હકીકત એ છે કે જંગલમાં શિકાર થનારા જાનવર હંમેશા દૂબળા-પાતળા જ રહ્યા છે અને જાડા હાથીની વૈભવશાળી પર્સનાલિટીને જોઈને સિંહ, ચિત્તા જેવા જાનવરો પણ તેનાથી દૂર રહે છે. તો સવાલ એ હોવો જોઈએ કે સિંહનું ભોજન બનવા સિવાયનો પાતળા હોવાનો શું ફાયદો હરણને મળ્યો. એવુ નથી કે હરણનું આયુષ્ય વધારે છે. ચાર પગ પર ચાલતા બધા જાનવરોમાં સૌથી વધુ આયુષ્ય સૌથી મોટા જાનવરનું હોય છે. એવી રીતે જ માણસોનું પણ છે. કોઈ પણ હોસ્પિટલમાં સૌથી ગંભીર રોગી સૌથી પાતળા લોકો જ હોય છે અને અફવા ફેલાવવામાં આવે છે કે રોગનું જડ જાડાપણુ છે. આ અફવા ફેલાવે છે કોણ? ડૉક્ટર અને પાતળા લોકો મળીને આ અફવા ફેલાવે છે. ડૉક્ટરનો તો ફાયદો છે અને પાતળા લોકો ઈર્ષ્યાના માર્યા આવી અફવા ફેલાવે છે. રાજનીતિમાં પણ જ્યાં અમિત શાહ જેવા લોકો સફળતાના ઝંડા લહેરાવી રહ્યા છે ત્યાં અખિલેશ યાદવ અને રાહુલ ગાંધી જેવા પાતળા લોકો તેમની સામે ટકી પણ શકતા નથી. સમય આવી ગયો છે કે દુનિયાને પાતળા લોકોના આ ષડયંત્રથી અવગત કરાવવામાં આવે અને જાડા લોકોને અપરાધ બોધમાંથી મુક્ત કરાવવામાં આવે.